Diari Oficial de la Generalitat Valenciana


Sumari del DOGV 3241, del 13-05-1998 (1998/3042)

ORDRE de 30 de març de 1998, de la Conselleria de Cultura, Educació i Ciència, per la qual es modifica l'autorització per canvi de titularitat al centre autoritzat d'ensenyaments professionals de dansa Brisé de Xàtiva (València).
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3241

Data del DOGV
:   13-05-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/3042


Data del document
:   30-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 30 de març de 1998, de la Conselleria de Cultura, Educació i Ciència, per la qual es modifica l'autorització per canvi de titularitat al centre autoritzat d'ensenyaments professionals de dansa Brisé de Xàtiva (València). [1998/A3042]
  
L'expedient ha sigut iniciat a instància de la senyora Amparo Grau Pastor, titular del que aleshores s'anomenava Centre de Dansa Xàtiva de l'esmentada localitat, amb número de codi 89369021, en sol·licitud de modificació de l'autorització per canvi de titularitat de l'esmentat centre a favor de l'entitat Centre Professional de Dansa de Xàtiva Brisé, SL.
  
L'Ordre de 27 de febrer de 1998, d'aquesta Conselleria (actualment pendent de publicació en el DOGV), va aprovar la reclassificació com a centre professional del Centre de Dansa Xàtiva, al mateix temps que autoritzà el canvi del seu domicili al carrer dels Poetes Xativins, 3 i 5 de la mateixa localitat, així com el canvi de denominació específica de l'esmentat centre, que passa a anomenar-se Brisé.
  
En l'expedient de canvi de titularitat sol·licitat s'aporta el document públic atorgat davant el notari on consta la cessió i acceptació de la titularitat, així com la subrogació del nou titular en tots els drets i obligacions que el centre puga haver contrets davant la Conselleria de Cultura, Educació i Ciència.
  
La nova titularitat declara que no es troba en cap de les supòsits indicats en l'article 21.2 de la Llei Orgànica Reguladora del Dret a l'Educació.
  
L'expedient ha sigut tramitat per la Direcció Territorial de Cultura i Educació de València, la qual, en vista dels informes favorables de la Unitat de la Inspecció Educativa, eleva una proposta favorable a allò sol·licitat.
  
Vistos el Reial Decret 321/1994, de 25 de febrer (BOE de 6 de abril), sobre autoritzacions a centres docents privats per a impartir ensenyaments artístics, i el Reial Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana (DOGV de 24 de juliol):
  
Fent ús de les atribucions que em confereix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització per canvi de titularitat del següent centre docent privat, en el termes que s'hi especifiquen:
  
Denominació genèrica: centre autoritzat d'ensenyament professional de dansa.
  
Denominació específica: Brisé.
  
Domicili: c/ Poetes Xativins, 3 i 5.
  
Localitat: Xàtiva.
  
Província: València.
  
Codi: 33062579.
  
Anterior titular: Amparo Pastor Grau.
  
Nou titular: Centre Professional de Dansa Brisé, SL.
  
DISPOSICIÓ ADDICIONAL
  
Aquesta ordre comportarà la corresponent inscripció en el Registre de Centres Docents de la Comunitat Valenciana.
  
Contra la dita ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.
  
València, 30 de març de 1998
  
El conseller de Cultura, Educació i Ciència,
  
FRANCISCO E. CAMPS ORTIZ